Diari Oficial de la Generalitat Valenciana


Sumari del DOGV 9858, del 28-05-2024 (2024/4913)

RESOLUCIÓ de 23 de maig de 2024, del secretari autonòmic d'Educació, per la qual es regula i es concedix una subvenció directa a la Creu Roja Espanyola per al finançament dels servicis complementaris de transport i menjador escolar de l'alumnat del centre privat d'Educació Especial Parálisis Cerebral Infantil Cruz Roja, de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9858

Data del DOGV
:   28-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4913


Data del document
:   23-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 23 de maig de 2024, del secretari autonòmic d'Educació, per la qual es regula i es concedix una subvenció directa a la Creu Roja Espanyola per al finançament dels servicis complementaris de transport i menjador escolar de l'alumnat del centre privat d'Educació Especial Parálisis Cerebral Infantil Cruz Roja, de València. [2024/4913]  
La Llei orgànica 2/2006, de 3 de maig, d'Educació, regula en l'article 74 l'escolarització de l'alumnat que presenta necessitats educatives especials dins dels principis de normalització i inclusió, i només quan les seues necessitats no es puguen atendre en el marc de les mesures d'atenció a la diversitat dels centres ordinaris, seran escolaritzats en unitats o centres d'Educació Especial.  
L'esmentada llei orgànica també establix, en els articles 72 i 80, que correspon a les administracions educatives assegurar els recursos necessaris i realitzar les accions de caràcter compensatori relacionades amb l'alumnat que presenta necessitats educatives especials o que es troba en situacions desfavorables, i proveir els recursos econòmics i els suports necessaris per a això.  
Així mateix, en l'article 72 disposa que l'Administració educativa podrà col·laborar amb altres administracions o entitats privades sense ànim de lucre per a facilitar l'escolarització i millor incorporació d'este alumnat en el centre educatiu.  
El Decret 195/2022, d'11 de novembre, del Consell, d'igualtat i convivència en el sistema educatiu valencià, en l'article 40, establix el dret de l'alumnat a rebre les ajudes i els suports necessaris per a compensar les mancances i els desavantatges de tipus personal, familiar, econòmic, social i cultural, i, mitjançant el Decret 105/2022, de 5 d'agost, del Consell, es regula l'organització i el funcionament dels centres d'Educació Especial.  
Atesa la naturalesa i el grau de discapacitat que presenta l'alumnat escolaritzat en els centres específics d'Educació Especial, es planteja la conveniència d'atendre'l tenint en compte la seua tipologia i el seu grau de discapacitat, de manera que amb els recursos públics utilitzats puga obtindre's una millor qualitat dels servicis educatius i també dels servicis complementaris de transport i menjador escolar, imprescindibles per a la garantia de l'exercici del dret a l'educació.  
  
La Creu Roja Espanyola percep per part de la Generalitat, des de fa més de 10 anys, una subvenció directa per al finançament dels servicis complementaris de transport i menjador escolar de l'alumnat del centre privat d'Educació Especial Parálisis Cerebral Infantil Cruz Roja de València.  
La Creu Roja Espanyola ha aportat la documentació preceptiva (relació d'alumnat usuari dels servicis de transport i menjador, així com declaració d'ús del servici per part de les famílies d'este), l'acreditació d'estar al corrent en el compliment de les obligacions tributàries i davant de la Seguretat Social i la declaració responsable de compliment de la normativa de la Llei 38/2003, general de subvencions.  
  
La Llei 8/2023, de 27 de desembre, de pressupostos de la Generalitat per a l'exercici 2024 (DOGV núm. 9756, de 30.12.2023), inclou, amb càrrec al subprograma 422 A00 Ensenyança primària, centre gestor F32530275, capítol IV, la línia de subvenció de concessió directa, S0661 Transport i menjador CEE Parálisis Cerebral Infantil Cruz Roja, amb una dotació de 295.100 euros, a favor del CEE Parálisis Cerebral Infantil Cruz Roja de València, i que té com a descripció i finalitat «Ajuda per al transport i el menjador escolar de l'alumnat del centre d'educació especial Parálisis Cerebral Infantil Cruz Roja de València».  
  
Esta línia de subvenció s'inclou en l'objectiu estratègic 4, «Garantir l'escolarització de l'alumnat de centres específics d'Educació Especial», del Pla estratègic de subvencions de la Conselleria d'Educació, Universitats i Ocupació, per al període 2024-2027, aprovat per la Resolució de 28 de gener de 2024, de la subsecretària de la Conselleria d'Educació, Universitats i Ocupació (DOGV 9782, de 06.02.2024).  
  
L'article 22 de la Llei 38/2003, de 17 de novembre, general de subvencions, establix en l'apartat 2.a la possibilitat de concedir de manera directa les subvencions que preveuen nominativament els pressupostos generals de l'Estat, de les comunitats autònomes o de les entitats locals, en els termes que s'arrepleguen en els convenis i la normativa reguladora d'estes subvencions.  
L'article 168.1.a de la Llei 1/2015, de 6 de febrer, d'hisenda pública, del sector públic instrumental i de subvencions, en la redacció del Decret Llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a la recuperació de la crisi conseqüència de la Covid-19, establix que podran concedir de manera directa, mitjançant una resolució, les subvencions que determina nominativament la Llei de pressupostos de la Generalitat, enteses com a tals aquelles en què l'objecte, la dotació pressupostària i el destinatari de les quals figuren inequívocament en els annexos.  
En este sentit, la lletra d de l'apartat 4 de l'article 160 de l'esmentada Llei 1/2015 disposa que les persones titulars de les conselleries seran les competents per a la concessió de les subvencions nominatives, i l'apartat 5 de l'article esmentat determina que l'exercici d'esta competència podrà ser delegat.  
D'esta manera, mitjançant la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, es delega en la persona titular de la secretaria autonòmica d'Educació i Formació Professional les resolucions de concessió de subvencions de manera directa, que corresponguen al seu àmbit competencial, a què es referixen els articles 22.2.a i 28 de la Llei 38/2003, de 17 de novembre, general de subvencions, i l'article 168.1.a de l'esmentada Llei 1/2015, de 6 de febrer.  
D'altra banda, s'ha aplicat el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. La subvenció que es concedix en esta resolució no necessita la notificació esmentada anteriorment, ja que no té els requisits de l'article 107 del Tractat de Funcionament de la Unió Europea; en concret, perquè no suposa un avantatge econòmic, ja que l'entitat a la qual va destinada la subvenció o no exercix activitats econòmiques en què s'oferisquen al mercat béns o servicis, o, si és el cas, haurà de realitzar una separació comptable entre les activitats subvencionades i les activitats econòmiques que puga dur a terme, per la qual cosa no hi ha possibilitat de falsejament de la competència.  
Per tot el que s'ha exposat, havent-se seguit els tràmits que arreplega l'article 168.1.a de la Llei 1/2015, de 6 de febrer, d'hisenda pública, del sector públic instrumental i de subvencions, d'acord amb el que establix la Llei 8/2023, de 27 de desembre, de pressupostos de la Generalitat per a l'exercici 2024, en virtut de les competències atribuïdes a la Conselleria d'Educació, Universitats i Ocupació en el Decret 10/2023, de 19 de juliol, del president de la Generalitat, de la delegació inclosa en el punt primer, apartat primer, de la Resolució de 13 d'abril de 2022, del conseller d'Educació, Cultura i Esport sobre delegació de competències en determinats òrgans i d'acord amb la proposta del director general de Centres Docents i de conformitat amb esta, resolc:  
  
  
Primer. Objectiu i beneficiari de la subvenció  
La present resolució té per objectiu regular la concessió directa d'una subvenció, per raons d'interés públic, a la Creu Roja Espanyola, NIF L8296030Q, per a ajudar les famílies de l'alumnat escolaritzat en el Centre Privat d'Educació Especial Parálisis Cerebral Infantil Cruz Roja, de València, a sufragar els gastos dels servicis de transport i de menjador, de manera complementària respecte dels imports que amb la mateixa finalitat perceben com a beca, subsidi o subvenció al llarg de l'exercici 2024 per part del Ministeri d'Educació, Formació Professional i Esports o de qualsevol altra entitat pública o privada.  
  
  
Segon. Quantia  
La Conselleria d'Educació, Universitats i Ocupació aportarà a la Creu Roja Espanyola, com a titular del Centre Privat d'Educació Especial Parálisis Cerebral Infantil Cruz Roja de València, un màxim de 295.100,00 €, que s'abonaran amb càrrec al subprograma 422 A00, Ensenyança primària, centre gestor P81939569, capítol IV, línia de subvenció S0661 «Transport i Menjador CEE Parálisis Cerebral Infantil Cruz Roja», i que té com a descripció i finalitat «Ajuda per al transport i el menjador escolar de l'alumnat del centre específic d'educació especial Parálisis Cerebral Infantil Cruz Roja» de València del pressupost de la Generalitat per a l'exercici 2024.  
  
Tercer. Procediment  
1. L'entitat beneficiària haurà de manifestar, en el termini de quinze dies hàbils a partir de la notificació d'esta resolució, la conformitat amb la concessió de la subvenció i amb les presents bases reguladores, d'acord amb el model que s'inclou com a annex I de la present resolució. En el cas que no s'atorgue dins del termini referit, quedarà sense efecte la subvenció concedida.  
2. El model de conformitat, degudament formalitzat i firmat, s'haurà de presentar telemàticament en el portal de la Generalitat, Conselleria d'Educació, Universitats i Ocupació, en l'enllaç següent: https://www.gva.es/va/inicio/procedimientos'id\_proc=18085.  
3. D'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'ha formalitzat de manera incompleta o no s'han aportat els documents que indica esta resolució, es requerirà a la persona interessada que, en un termini de deu dies hàbils, esmene la falta o l'aportació els documents preceptius, amb la indicació que, en cas que no es faça, es considerarà que ha desistit, amb una resolució prèvia d'arxivament de l'expedient que s'haurà de dictar en els termes que disposa l'article 21 de la llei esmentada, de manera que quedarà sense efecte la concessió de la subvenció, i perdrà, per tant, el dret a la percepció.  
  
  
Quart. Òrgan gestor  
La tramitació i la gestió de la subvenció correspon a la Direcció General de Centres Docents.  
  
Quint. Obligacions de l'entitat beneficiària  
1. La Creu Roja Espanyola es compromet a prestar els servicis complementaris de transport i de menjador escolar a l'alumnat matriculat en el centre esmentat durant l'exercici 2024.  
2. El centre podrà percebre de les famílies una quota mensual per la prestació dels servicis de transport i menjador, que no haurà de superar el seu cost. En este cas, en el rebut que entregue als pares/mares o tutors/tutores haurà de constar, per alumne/a i mes:  
a) Import del cost dels servicis de transport i de menjador.  
b) Import de la subvenció de la Conselleria d'Educació, Universitats i Ocupació.  
c) Quota que han d'abonar les famílies.  
Si ha percebut esta quota, immediatament després que la Conselleria d'Educació, Universitats i Ocupació haja transferit l'import de la subvenció al compte corrent designat pel centre, este haurà de reintegrar a les famílies la quantitat corresponent a la suma de les subvencions percebudes. Els pares/mares o tutors/tutores hauran de firmar la declaració d'haver rebut el reintegrament esmentat, que la titularitat del centre presentarà davant de la Direcció General de Centres Docents.  
  
Si es comprova que la titularitat del centre no ha retornat totalment o parcialment estes quantitats a les famílies, s'haurà de restituir a la Generalitat l'import de la subvenció, per a això l'Administració iniciarà el procediment de reintegrament.  
3. D'acord amb el que disposa la Llei 1/2015, de 6 de febrer, d'hisenda pública, del sector públic instrumental i de subvencions, i l'article 14 de la Llei 38/2003, de 17 de novembre, general de subvencions, la Creu Roja Espanyola, com a beneficiària de la subvenció, tindrà les obligacions següents:  
a) Incloure en la publicitat del centre que els servicis esmentats de transport i menjador estan subvencionats per la Conselleria d'Educació, Universitats i Ocupació. Així mateix, haurà de complir les obligacions derivades de la Llei 1/2022, de 13 d'abril de transparència i bon govern de la Comunitat Valenciana, de la manera que es descriu en l'apartat dotzé de la present resolució.  
b) Acreditar el compliment del que disposa l'article 31.3 de la Llei 38/2003, general de subvencions.  
c) Facilitar, al llarg de la vigència d'esta resolució, la supervisió del funcionament dels servicis de transport i menjador escolar del centre per la inspecció educativa o per les unitats administratives de la Direcció General de Centres Docents.  
d) Sotmetre's a les actuacions de comprovació que, respecte de la gestió de la subvenció, sol·licite la Conselleria d'Educació, Universitats i Ocupació, així com qualsevol altra comprovació i control financer que puguen realitzar els òrgans de control competents, i aportar tota la informació que se li requerisca en l'exercici de les actuacions anteriors.  
  
4. La titularitat del centre complix els requisits que establix l'article 13 de la Llei 38/2003, general de subvencions, per a obtindre la condició de beneficiari o d'entitat col·laboradora, i ha acreditat abans de publicar-se esta resolució estar al corrent en el compliment de les seues obligacions tributàries i davant de la Seguretat Social.  
  
Sext. Forma de pagament de la subvenció  
1. El pagament s'efectuarà per mitjà de transferència al compte bancari de l'entitat beneficiària que esta determine, en els termes establits en el punt següent, i acreditant que l'entitat està al corrent de pagament de les seues obligacions tributàries i davant de la Seguretat Social.  
  
En el cas que el compte bancari de l'entitat no estiga donat d'alta en la Generalitat, o haja de modificar les seues dades, l'entitat haurà de donar d'alta les seues dades a través del sistema PROPER en compliment de l'Orde 2/2022 de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i la Resolució de 16 de juny de 2022, del conseller d'Hisenda i Model Econòmic, per la qual s'aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana. L'enllaç al sistema PROPER és:  
https://www.gva.es/va/inicio/procedimientos'id\_proc=22663.  
2. D'acord amb l'article 44.2.c de la Llei 8/2023, de 27 de desembre, de pressupostos de la Generalitat per a l'exercici 2024, el règim de pagament de la subvenció serà:  
a) El primer pagament, per un import del 50 % del total de la subvenció concedida, es lliurarà immediatament, una vegada publicada esta Resolució.  
b) La resta de la subvenció es lliurarà una vegada comprovada la documentació justificativa del total del gasto realitzat.  
3. D'acord amb l'article 44.18.d de l'esmentada Llei 8/2023, de 27 de desembre, l'entitat Cruz Roja, titular del centre privat d'Educació Especial Parálisis Cerebral Infantil Cruz Roja, de València, queda exempta de l'obligació de prestar garanties pel pagament anticipat d'esta subvenció.  
  
Sèptim. Règim de justificació de la subvenció  
1. La justificació de la subvenció es realitzarà per mitjà de la presentació d'un compte justificatiu del gasto realitzat durant l'exercici 2024, d'acord amb els articles 30 de la Llei general de subvencions, i 69, 71.1 i 72 del Reial decret 887/2006, pel qual s'aprova el Reglament de la Llei general de subvencions, davant de la Direcció General de Centres Docents. Este compte justificatiu constarà dels documents següents:  
  
- Relació de factures abonades a les empreses i persones que presten els servicis, segons el model de relació proporcionat per la direcció general esmentada.  
- Relació dels contractes d'empreses i persones que presten els servicis, degudament indicats, segons el model de relació proporcionat per l'esmentada direcció general.  
- Rebut de la quota abonada pels pares/mares o tutors/tutores de l'alumnat usuari per la prestació d'estos servicis, si és el cas.  
2. Els terminis per a presentar el compte justificatiu són:  
a) Gastos ocasionats de gener a juny de 2024, fins al 14 de setembre de 2024.  
b) Gastos ocasionats amb posterioritat, fins al 14 de desembre de 2024.  
3. La Creu Roja Espanyola es compromet a seguir les instruccions complementàries que, en matèria de justificació de la subvenció concedida, puga emetre la Direcció General de Centres Docents amb la finalitat d'agilitzar l'elaboració de les propostes de pagament, que es realitzaran una vegada presentada la documentació justificativa per part de l'entitat en els terminis previstos en la present clàusula.  
  
Octau. Compatibilitat de l'ajuda  
De conformitat amb l'objectiu d'esta resolució, i d'acord amb el que establix l'article 19.3 de la Llei general de subvencions, l'import de la subvenció percebuda no podrà ser d'una quantia que, aïlladament o en concurrència amb altres subvencions, ajudes, ingressos o recursos, supere el cost dels servicis de transport o de menjador. Per això es duran a terme les actuacions següents:  
1. La Conselleria d'Educació, Universitats i Ocupació demanarà a la titularitat del centre la confirmació dels imports corresponents a les beques o els subsidis concedits pel Ministeri d'Educació, Formació Professional i Esports a l'alumnat del centre per al curs 2023-2024, pels conceptes de transport i menjador. D'acord amb la convocatòria del Ministeri d'Educació, Formació Professional i Esports, les famílies estan obligades a destinar l'import percebut a la finalitat per a la qual es concedix: cobrir els gastos de transport i de menjador de l'alumnat beneficiari.  
2. La titularitat del centre comunicarà a la Direcció General de Centres Docents qualsevol altra subvenció, ajuda, ingrés o recurs provinent d'altres administracions públiques o d'entitats privades que perceba directament per a finançar els esmentats servicis complementaris. Esta comunicació s'efectuarà tan prompte com es conega i, en tot cas, abans de la justificació de l'aplicació donada als fons percebuts.  
  
3. Del total del gasto justificat es restarà l'import de la resta d'ajudes, beques, subsidis o subvencions percebuts per les famílies o pel centre, de manera que l'import que haja d'abonar la Conselleria d'Educació, Universitats i Ocupació no supere el cost de la prestació dels servicis esmentats. En el cas que la suma de les ajudes percebudes supere el gasto que genera la prestació, la Conselleria d'Educació, Universitats i Ocupació no abonarà l'import que excedisca el cost esmentat.  
  
  
Nové. Minoració, anul·lació i reintegrament de la subvenció  
1. De conformitat amb l'article 37 de la Llei general de subvencions, es minorarà totalment o parcialment la subvenció concedida i, si és el cas, les quantitats percebudes indegudament, amb l'existència consegüent de l'interés de demora, des del moment del pagament de la subvenció, en estos casos:  
a) Si la justificació realitzada per Creu Roja Espanyola és inferior a la subvenció concedida o, si és el cas, a la proposta de pagament cursada.  
b) Si Creu Roja Espanyola incomplix les obligacions assumides indicades en esta resolució.  
c) La resta dels casos que preveu l'article 37 de la Llei general de subvencions.  
2. El falsejament o l'ocultació de dades i documents que afecten substancialment la concessió i el lliurament de fons públics donarà lloc a l'exigència de responsabilitats, tant en l'orde administratiu com en el jurisdiccional competent.  
3. La Conselleria d'Educació, Universitats i Ocupació es reserva el dret a fer les inspeccions tècniques i administratives que es consideren necessàries a fi de confirmar l'execució correcta de l'actuació subvencionada.  
  
Dècim. Pla de control  
La Conselleria d'Educació, Universitats i Ocupació exercirà el control administratiu mitjançant la revisió de la documentació justificativa presentada amb la finalitat de confirmar l'execució correcta de l'actuació subvencionada.  
Per a realitzar el control material, el centre presentarà davant de la Direcció General de Centres Docents, abans del 15 de juny de 2025, un certificat de la direcció del centre amb el detall de l'alumnat que ha utilitzat els servicis de transport i menjador, així com una declaració responsable d'almenys el 25 % de les famílies d'este alumnat, en la qual manifesten que han rebut satisfactòriament estos servicis durant tot el període de l'ajuda.  
Tot això d'acord amb el que establixen els articles 165.1.j i 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
  
Onzé. Protecció de dades  
1. La gestió de la subvenció concedida a través de la present resolució comporta el tractament de dades de caràcter personal, especialment en la fase de justificació, per la qual cosa s'apliquen les mesures i les garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'estes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que preveu l'article 13 de l'RGPD, la informació bàsica en matèria de protecció de dades és la següent:  
- Té la condició de responsable del tractament la Conselleria d'Educació, Universitats i Ocupació. Av. de Campanar, 32. 46885 València. Correu electrònic: wufjeeabtwysunduubtcdnmr@kue.lm.  
- La finalitat per al tractament de dades personals és gestionar la subvenció concedida en les seues diferents fases de tramitació.   
- Les persones interessades en este tractament tenen dret a sol·licitar l'accés, la rectificació i la supressió de les seues dades de caràcter personal, així com a sol·licitar la limitació o l'oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l'enllaç següent: http://sede.gva.es/va/proc19970.  
- Per a més informació, es pot consultar el registre d'activitat de tractament denominat «Ajudes, beques i subvencions», accessible en la pàgina web www.ceice.gva.es/va/registre-de-tractament-de-dades.  
3. Quan la persona que actue en nom de l'entitat beneficiària aporte dades de caràcter personal de terceres persones en el procediment administratiu, tindrà l'obligació d'informar-los dels aspectes següents:  
  
- La comunicació d'estes dades a l'Administració per al tractament en l'àmbit de les competències pròpies i d'acord amb les finalitats del procediment.   
- La possibilitat que l'Administració faça consultes relacionades amb les seues dades per a comprovar-ne, entre altres aspectes, la veracitat. Si una llei requerix per a esta consulta autorització de la persona les dades de la qual es consulten, la persona sol·licitant, o qui la represente legalment, haurà d'haver recaptat esta autorització, que estarà disponible a petició de l'Administració en qualsevol moment.  
 - La possibilitat i la manera d'exercir els drets d'accés, rectificació, supressió, limitació del tractament o oposició que l'assistixen en relació amb el tractament de les seues dades personals.  
  
Dotzé. Transparència, subministrament d'informació i dades obertes  
  
1. L'entitat haurà de complir les obligacions en matèria de transparència i de publicitat activa, de conformitat amb el que disposa l'article 3 de la Llei 19/2013, de 9 de desembre, de transparència, accés a la informació pública i bon govern, i la Llei 1/2022, de 13 d'abril, de transparència i bon govern de la Comunitat Valenciana, sense perjuí de les obligacions que establix l'article 14 de la Llei general de subvencions i una altra legislació aplicable.  
L'entitat beneficiària, com que té la condició d'entitat privada, haurà de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:  
a) Perceba durant el període d'un any ajudes o subvencions públiques en una quantia superior a 100.000 euros.  
b) Perceba durant el període d'un any natural alguna ajuda o subvenció de les entitats públiques de la Comunitat Valenciana que arreplega l'article 3 de la Llei 1/2022, en una quantia superior a 50.000 euros.   
c) Les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, haurà de publicar, en els termes previstos en els principis generals de l'article 5 de la Llei 19/2013, la informació institucional i organitzativa de l'article 6 i l'econòmica i pressupostària de l'article 8 d'esta. La publicació s'ha de fer per mitjà de la pàgina web de l'entitat o bé de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/va/tep.  
  
Esta informació s'ha de publicar a partir de l'any següent a aquell en què s'hagen superat els llindars establits i s'ha de mantindre publicada durant almenys quatre anys naturals.   
2. Sense perjuí de les obligacions que preveu l'apartat anterior, l'entitat beneficiària haurà de donar la publicitat adequada del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
  
3. L'entitat beneficiària de la subvenció estarà obligada a subministrar a la Conselleria d'Educació, Universitats i Ocupació, amb un requeriment previ, tota la informació que siga necessària per al compliment, per esta, de les obligacions que preveu la Llei de transparència. Una vegada transcorregut el termini conferit en el requeriment sense que este s'haja atés, podrà acordar, amb advertiment i audiència previs a l'entitat beneficiària, la imposició de multes coercitives en els termes que preveu l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de la subvenció atorgada per l'Administració de la Generalitat s'han de disposar, sempre que siga possible, com a conjunt de dades obertes.  
  
Tretzé. Règim jurídic aplicable  
Esta subvenció es regirà, a més de pel que disposa esta resolució, per la Llei 38/2003, de 17 de novembre, general de subvencions, i pel Reglament de la llei esmentada, aprovat pel Reial Decret 887/2006, de 21 de juliol, excepte en el que afecta els principis de publicitat i concurrència, així com pel que disposa la Llei 1/2015, de 6 de febrer, d'hisenda pública, del sector públic instrumental i de subvencions, i per les altres normes de dret administratiu que li siguen aplicables.  
  
  
Catorzé. Efectes  
Esta resolució produirà efectes des de la seua publicació en el Diari Oficial de la Generalitat Valenciana.  
  
Quinzé. Recurs  
De conformitat amb el que establixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i els articles 10, 14 i 46 de la Llei 29/1998 de 13 de juliol, reguladora de la Jurisdicció Contenciosa administrativa, contra esta resolució, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu en els terminis corresponents i davant dels òrgans que s'indiquen a continuació:  
a) El recurs potestatiu de reposició es pot interposar davant del mateix òrgan que l'haja dictat en el termini d'un mes a comptar de l'endemà de la publicació d'esta resolució.  
b) El recurs contenciós administratiu s'haurà d'interposar davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació d'esta resolució.  
  
València, 23 de maig de 2024.- El secretari autonòmic d'Educació (p. d.Resolució de 13 d'abril de 2022; DOGV 9328, de 29/04/2022): Daniel McEvoy Bravo.  
  
  
  
ANNEX I  
Model de conformitat de concessió directa  
  
1. IDENTIFICACIÓ DE LA SUBVENCIÓ  
- Anualitat:  
- Òrgan gestor:  
- Import:  
- Títol:  
  
2. ENTITAT BENEFICIÀRIA  
- Nom o raó social (\*):  
- Tipus d'entitat:  
- NIF:  
- Adreça:  
- Localitat:  
- Província:  
- Telèfon:  
- Correu electrònic:  
- Pàgina web:  
  
(\*) El nom ha de coincidir amb el que figura en esta resolució.  
  
Dades de la persona representant:  
- Nom:  
- Cognoms:  
- NIF:  
- Càrrec:  
  
Dades domiciliàries a l'efecte de notificació:  
- Adreça:  
- Localitat:  
- Província:  
- Codi postal:  
  
Dades de persona de contacte en cas que siga diferent de la persona sol·licitant:  
- Nom i cognoms:  
- Telèfon:  
- Correu electrònic:  
  
3. DECLARACIÓ RESPONSABLE  
a) D'acord amb el que disposa l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, done autorització perquè l'Administració obtinga directament l'acreditació del compliment de les obligacions tributàries i amb la Seguretat Social, així com per a la comprovació directa de les dades d'identitat (DNI), i, si és el cas, de residència.  
  
Sí No   
  
En cas que no subscriga l'autorització corresponent, l'interessat estarà obligat a presentar els documents corresponents juntament amb esta conformitat.  
b) Declare que accepte el que establix esta resolució, així com la subvenció per al fi a què es referix.  
c) Declare que l'entitat que represente no està sotmesa a les prohibicions que preveu l'article 13 de la Llei 38/2003, general de subvencions, que determina la prohibició d'obtindre la condició de beneficiària de subvencions, especialment la de no ser deutora per reintegrament de subvencions.  
d) Declare que totes les dades que figuren en este document són certes, i em compromet en nom de l'entitat a destinar l'import de la subvenció que es regula i es concedix en esta resolució a l'objectiu previst.  
  
e) Declare, sota la meua responsabilitat, que els documents que aporte són una còpia fidel de l'original, els quals s'aportaran a requeriment de l'Administració.  
f) Declare que conec l'obligació d'informar aquells tercers les dades personals dels quals haja d'aportar al llarg del procediment, especialment en la fase de justificació de la subvenció, que les seues dades es facilitaran a la Conselleria d'Educació, Universitats i Ocupació, com a responsable del tractament, amb la finalitat de gestionar la subvenció concedida.  
  
4. DADES DEL PROJECTE, EL PROGRAMA O EL PLA PER AL QUAL SE LI CONCEDIX LA SUBVENCIÓ  
- Descripció del projecte:  
- Data inici:  
- Data fi:  
- Resultats previstos:  
  
5. Tractament de dades personals. La Conselleria d'Educació, Universitats i Ocupació és responsable del tractament de les dades personals que arreplega este document i les tractarà amb la finalitat de gestionar la subvenció concedida. Les persones interessades poden exercitar els seus drets d'accés, rectificació, oposició, supressió, limitació del tractament i a no ser objecte d'una decisió basada únicament en el tractament automatitzat, segons s'indica en la pàgina següent: http://www.gva.es/va/proc19970. Per a més informació, consulte el registre d'activitat de tractament denominat «Ajudes, beques i subvencions» en la següent pàgina web:   
www.ceice.gva.es/registre-de-tractament-de-dades.  
  
Data i firma de la persona representant de l'entitat.